[{"text_idx": "#000001", "text": "Luitejooksu osalejate rahulolu-uuring: korraldus sai tublisti kiita, samas esines puuduseidki"}, {"text_idx": "#000002", "text": "Aprilli kolmandal pu\u0308hapa\u0308eval Pa\u0308rnumaal Rannametsas toimunud Luitejooksust kujunes to\u0303eline rahvapidu, sest pea 1400 osalejaga spordisu\u0308ndmus on saavutus omaette. Korraldus palus osalejatel hinnata, kuivo\u0303rd pakutavaga rahule ja\u0308a\u0308di ning annab allja\u0308rgnevalt tulemustest u\u0308levaate."}, {"text_idx": "#000003", "text": "Na\u0308dalajagu avatud olnud ankeetku\u0308sitlusele vastas 281 erinevatel distantsidel osalenud spordiso\u0303pra, mis teeb koguni 26% osalenute arvust (arvestuses ei ole lastejookse). Ligi 65% neist osales jooksul, 18% ajavo\u0303tuga ka\u0308imisel ning u\u0308leja\u0308a\u0308nud liikus koeraga vo\u0303i ajavo\u0303tuta ko\u0303nnidistantsil. Selgub, et altimad tagasiside andjad on naised, keda oli enam kui 2/3 respondentidest. Pa\u0308rnumaa su\u0308ndmusele kohaselt leidus enim vastajaid kodumaakonnast (66%), kaalukas tagasiside andjate hulk oli Harjumaalt (16%) ning u\u0308leja\u0308a\u0308nud jagunesid va\u0308ikeste gruppidena u\u0308leja\u0308a\u0308nud maakondade vahel."}, {"text_idx": "#000006", "text": "U\u0308ldine rahulolu hinnang korraldusele oli va\u0308ga ko\u0303rge, sest 79% ja\u0308i toimunuga va\u0308ga rahule ning ko\u0303ik u\u0308leja\u0308a\u0308nud olid rahul. Peamiste osalemise motivaatoritena toodi va\u0308lja (valida vo\u0303is mitu po\u0303hjust) liikumisest ro\u0303o\u0303mu tundmise (61%), looduses viibimise vo\u0303imaluse (53%) ning kolmiku\u0308rituse sarjas kaasalo\u0308o\u0308mise (44%). Oluliseks peeti ka soovi end proovile panna (43%), Luitejooksu ehedat ja eristuvat olemust (38%) ning medalit (37%)."}, {"text_idx": "#000007", "text": "Info Luitejooksust liikus osalejateni Kahe Silla Klubi veebi, Facebooki ning uudiskirja kaudu, ent palju toodi esile ka so\u0303bralt-tuttavalt kuuldud info aspekti."}, {"text_idx": "#000008", "text": "Teenused saab nende kasutamise aktiivsuse po\u0303hjal jaotada suures plaanis kaheks: universaalsed, mida peaaegu ko\u0303ik kasutavad (na\u0308iteks rada, stardi- ja finis\u030cikorraldus, vabatahtlike abi jmt) ning valikulised (na\u0308iteks pakihoid, pesemine, toitlustamine, ajavo\u0303tt jmt). Rahulolu pakutavate teenustega vo\u0303tab kokku ja\u0308rgnev joonis. Tagasisidest na\u0308htub, et peamiselt ollakse pakutuga kas va\u0308ga rahul vo\u0303i rahul ning on alust arvata, et need, kes rahule ei ja\u0308a\u0308nud, andsid ettepanekute rubriigis ta\u0308iendavad sisulised kommentaarid."}, {"text_idx": "#000010", "text": "Ku\u0308mmekond vastajat to\u0303i va\u0308lja, et nad soovinuks rajal na\u0308ha u\u0308he asemel mitut teeninduspunkti. Nii mo\u0303nelgi korral kiruti stardikoridori kitsust ning kurdeti kepiko\u0303ndijate jooksuhimu pa\u0308rast."}, {"text_idx": "#000011", "text": "\u201eKuna ilm oli kuum, siis raja raskust arvestades vo\u0303inuks ta\u0308iendav joogipunkt esimesel rajakolmandikul to\u0303esti olla. Olen seda meelt, et rahvasu\u0308ndmused hingavad tippspordiga vo\u0303rreldes veidi teises ru\u0308tmis ja kui jook tagab meeldivama emotsiooni, siis Luitejooksulgi on edaspidi po\u0303hjust lisapunkti tekitamist kaaluda,\u201c arvas jooksu vastutav korraldaja Vahur Ma\u0308e."}, {"text_idx": "#000013", "text": "Seda, et ka\u0308ijad ja kepiko\u0303ndijad jooksma kipuvad, juhtub enamikel Eesti liikumissu\u0308ndmustel. Ma\u0308e selgitusel ei ole tegemist kiirko\u0303nni vo\u0303istlusega, osalemine on enesetunde ja su\u0308dametunnistuse ku\u0308simus ning korraldus ei hakka sel po\u0303hjusel edaspidigi osalejate tegutsemisse sekkuma. \u201eKa\u0308ijate tulemusi mo\u0303o\u0303detakse tippvo\u0303istlustel, aga sportka\u0308imine on midagi muud, kui meie siin taotleme. Samas mo\u0303istan nende osalejate no\u0308rdimust, kes la\u0308hevad ka\u0308ima ning na\u0308evad siis kolm korda kiiremaid endast mo\u0308o\u0308da tuiskamas. Eks nad peavad siis na\u0308puga viibutama, iseku\u0308simus on, mida see u\u0308hele vo\u0303i teisele annab. Oleme va\u0308ljagi o\u0308elnud, et ka\u0308imise juures me paremusja\u0308rjestust ei pea,\u201c kinnitas peakorraldaja."}, {"text_idx": "#000015", "text": "66% vastajatest on kindlad, et nad osalevad Luitejooksul ja\u0308rgmiselgi korral. 27% u\u0308tles \u201epigem jah\u201c, 6% polnud veel kindlad ning vaid mo\u0303ned osalejad hindasid, et nad ei plaani tulla. Ligi 86% osalejatest on valmis Luitejooksul osalemist va\u0308ga suure to\u0303ena\u0308osusega so\u0303pradele, tuttavatele vo\u0303i pereliikmetele soovitama."}, {"text_idx": "#000016", "text": "Selgitada/kirjeldada vo\u0303istlusreegleid osalejatele, kuna rajal vo\u0303is kuulda u\u0308ksikute osalejate nurinat ja arusaamatust, kuidas on liikumine kindlal vo\u0303istlusel lubatud: nt kas ajavo\u0303tuga retkel on lubatud ka joosta vo\u0303i so\u0308rkida."}, {"text_idx": "#000017", "text": "Ei mo\u0303ista midagi paremat tahta , kui ainult neid paari ko\u0303rget ma\u0308ge ees ei oleks. Jo\u0303udu Teie meeskonnale ka tulevikuks!"}, {"text_idx": "#000018", "text": "Enne rajale minekut vo\u0303iks tutvustada sportimise etiketti. A\u0308ra nuuska maamehe moodi ega su\u0308lita kui taga on teine jooksja. Kui oled aeglasem jooksja, hoia paremale."}, {"text_idx": "#000019", "text": "Rajal oleks vo\u0303inud olla na\u0308iteks igal kilomeetril pru\u0308gi kogumise koht, sest koerad tegid oma ha\u0308da ja seda kotti s....a on ebameeldiv 7 km kaasas kanda."}, {"text_idx": "#000020", "text": "Koertega jooksvad retkelised ha\u0308irivad, kuna tavajooksjad takerdusid rihmadesse."}, {"text_idx": "#000021", "text": "Kui oleks vo\u0303imalik joosta maanteel (kraavi asemel), oleks pa\u0308ris huvitav. Minu vanaema, kes ka osa vo\u0303ttis, u\u0308tles, et ma\u0308gedest u\u0308lesse ronimiseks vo\u0303iks olla mingi no\u0308o\u0308r vo\u0303i muu toestav abivahend, mida saaks kasutada."}, {"text_idx": "#000022", "text": "Jalutajad ei peaks startima nr 200-300, nad to\u0303esti segasid... seda siis stardikorralduse poole pealt. Kes varem pole osalenud, siis ikka tahapoole."}, {"text_idx": "#000023", "text": "Jo\u0303udu korraldajatele. Korralduse tase on juba va\u0308ga ko\u0303rge ja Eesti parim vo\u0303rreldes teiste jooksuu\u0308ritustega."}, {"text_idx": "#000026", "text": "Luitejooksul oli ainult u\u0308ks joogipunkt, enne finis\u030chit. Na\u0308hes enda ees suuremat naist u\u0308ksi ko\u0303ndimas, tekkis mure tema heaolu pa\u0308rast, kuna vett tal kaasas polnud ja vedelikukadu oli ilmselt tal u\u0308sna suur. Pakkusin rajal talle oma vett."}, {"text_idx": "#000027", "text": "Keppidega ko\u0303ndijatel vo\u0303iks olla eraldi arvestus, sest retkelised tegelikult ju jooksevad... see pole kepiku\u0308ndijate suhtes aus."}, {"text_idx": "#000030", "text": "Luitejooks toimub 17. aprillil kindla peale"}]